Goronyo Dam

Dam din Goronyo ya datse kogin Rima da ke Karamar hukumar Goronyo a jihar Sokoto a arewacin Najeriya. An kammala shi a cikin shekarar alif ɗari tara da tamanin da huɗu 1984 kuma an ba da kwamishin din sa a shekarar alif ɗari tara da casa'in da biyu 1992. Dam ɗin yana da tsari ne mai cike da yashi mai tsayin mita ashirin da daya 21 da tsayin jimlar 12.5 km. Yana da damar ajiya na 976 miliyan cubic mita. Dam ɗin zai kasance muhimmi wajen shawo kan ambaliyar ruwa da kuma fitar da ruwa a lokacin rani domin aikin da ake shirin yi na Zauro polder a jihar Kebbi. A watan Agustan shekarar dubu biyu da tara 2009, Gwamna Aliyu Magatakarda Wamakko ya bukaci Gwamnatin Tarayya da ta gaggauta kammala aikin noman rani. Shugaban marasa rinjaye na majalisar dokokin jihar Sokoto, Alhaji Bello Goronyo, ya ce ana bukatar Naira biliyan 4 don kammala aikin gyaran fuska, amma kusan Naira miliyan 600 ne aka bayar a kasafin kudin shekarar 2009. Ambaliyar Ruwa A ƙarshen watan Agustan shekarar dubu biyu da goma 2010, guguwar ruwan sama ta sa dam din ya cika zuwa wurare masu hadari. A kokarin rage hadarin gazawar, an bude kofofin a ranar daya 1 ga watan Satumba 2010, wanda ya haifar da babbar ambaliyar ruwa a kauyen Kagara. A ranar 8 ga watan Satumba magudanar ruwa daga madatsar ruwan ta gaza gaba daya, wanda ya haifar da ambaliya mai yawa. Guguwar da ta haifar da ambaliya na iya kasancewa wani bangare na yanayin sauyin yanayi, tare da hauhawar yanayin zafi da kuma tsananin ruwan sama a lokacin damina. Canjin yanayi Lokacin rani yana farawa kullum daga watan Oktoba kuma yana wucewa har zuwa watan Afrilu kuma yana iya wuce zuwa watan Mayu ko Yuni. Matsakaicin yanayin zafi na shekara-shekara na 28.3˚C (87.9˚F) an taskance shi. Duk da haka mafi girman zafin wurin na kowane wata yana kusan 43˚C a watan Afrilu yayin da mafi karancin ma'ana a kowane wata yana faruwa a lokacin harmattan tsakanin watannin Disamba zuwa Fabrairu lokacin da yanayin zafi zai iya zama kasa da 15˚C. Noman noma ya kai kaso mafi girma na (80%) yawan ayyukan yi a yankin. Manazarta